jkorsvik/nowiki_second_scrape_merged huggingface dataset:
Tartuffe

Tartuffe (originaltittel: Tartuffe, ou l'Imposteur) er en komedie i fem akter fra 1664 av den franske forfatteren Molière.
Stykket har blitt gjendiktet til norsk av Halldis Moren Vesaas.


== Handling ==
Tartuffe er en sleip bedrager som lurer til seg penger ved å si at han er edel og god, og alt han ønsker er å være tro mot Gud. Han lurer seg inn i en familie gjennom å sjarmere faren i familien med sin edle og gode væremåte, og lurer til seg både hus og datter. Men familien får tilbake sin eiendom, og bedrageren Tartuffe blir straffet.


=== Akt I ===
Madame Pernelle skjeller ut sin familie. Hun hevder at Tartuffe er en edel mann som andre bør høre på. Hun forlater deretter hjemmet sitt og kommer ikke tilbake under stykkets gang. Orgon som tidligere har lovet bort sin datter Marianes hånd til Valére, bryter nå dette løftet for å gifte henne bort til Tartuffe isteden.


=== Akt II ===
I den andre akten blir vi litt nærmere kjent med dette kjærlighetsparet. Mariane er rasende på sin fars beslutning og vurderer å ta sitt eget liv.


=== Akt III ===
Det er først i tredje akt at Tartuffe gjør entre, til tross for at han har stått i handlingens sentrum hittil. Orgon lar seg trollbinde av denne påståtte gudfryktige mannen, og han lover dessuten sin datters hånd og halvparten av sin eiendom til Tartuffe.


=== Akt IV ===
Elmire avslører bedrageriet og åpner sin makes øyne. Dette skjer likevel for sent, og et gavebrev er allerede underskrevet.


=== Akt V ===
Stykket slutter lykkelig ved at Tartuffe arresteres på oppdrag fra kongen, og Mariane får endelig sin elskede Valére. Kongen prises i siste scene med ordene: «hans godhet priser jeg, og alt hva den jeg skylder», en frase som antageligvis ble skrevet til Molières egen konge, Ludvig XIV.


== Om stykket ==
Stykket ble først satt opp på Versailles, men det ble etterhvert forbudt. Dette forbudet ble opphevet i 1669.
Tittelpersonen kommer ikke inn i handlingen før i tredje akt, men er nærværende i alle personer som snakker om han.
Allerede ved premieren av Tartuffe hadde Molière skaffet seg fiender innenfor kirken for resten av livet, og dette var grunnen til at stykket ble forbudt kort tid etter premieren var gjennomført. Molière ble ikke tilgitt, til tross for at forbudet ble opphevet av Ludvig XIV bare noen år senere. Da Molière døde 51 år gammel, ble han ikke begravet i vigslet jord på grunn av sin kritikk av kirken.


== Karakterer ==
Madame Pernelle
Orgon, Madame Pernelles sønn
Elmire, Orgons hustru
Mariane, Orgons datter
Damis, Orgons sønn
Valère, Marianes forlovede
Cléante, Orgons sviger
Tartuffe, hykleren
Dorine, Marianes kammertjener
Monsieur Loyal, en fogd (sergent royal)
En offiser
Flipote, Madame Pernelles tjener (stum rolle)


== Litteratur ==
Tartuffe, eller Den skinheilage. Samlaget. 1991. ISBN 8252138101. 
Alving, Hjalmar. Inledning och förklaring (1960); Moliére Tartuffe Stockholm, Svenska bokförlaget Bonniers.
Gammel jegermarsj

Gammel jegermarsj er en marsj skrevet for musikkorps av Frederik Schiöldberg i 1799. Den kalles i noen sammenhenger også Gammel Norsk Jegermarsj. Det antas at marsjen har enda eldre tradisjoner og at Schiöldberg kun var den første som skrev noter på den. Marsjens utbredelse i Mellom-Europa bekrefter også denne antagelsen.
Gammel jegermarsj er antagelig den mest spilte komposisjon i norske skolekorps gjennom alle tider hvis vi ser bort fra nasjonalsangene. Den er ofte på konsertrepertoaret til Hans Majestet Kongens Gardes Musikktropp, ved nesten samtlige av deres oppmarsjer, alltid på slutten av drillprogrammet og etter at hovedavløsningen har blitt gjennomført på Slottsplassen når musikktroppen er tilstede. Siden 1888 har marsjen vært en del av seremonien ved vaktavløsning på Slottet, da Oscar II henvendte seg til Ole Olsen som dengang var leder for 2. brigades musikkorps i Kristiania. Olsen skrev da et nytt arrangement som han instruerte inn sammen med seremonien for vaktavløsing, og denne tradisjonen har fortsatt frem til idag.
Denne marsjen har også høyst offisielle tradisjoner i kongehuset, og når den kongelige prosesjon ankommer offisielle middager på Slottet, er det alltid akkompagnert av Gammel jegermarsj.
Det er senere skrevet flere forskjellige arrangement av marsjen, men de mest utbredte og benyttede er arrangementene skrevet av Øyvind Strand, Kjell Hagen og Idar Torskangerpoll. På kontinentet kan man imidlertid finne arrangementer og innspillinger som avviker betydelig fra hvordan den tradisjonelt har blitt spilt i Norge.
Marsjen var en av de nominerte da Norges nasjonalmarsj skulle kåres i 2018 da Norges Musikkorps Forbund (NMF) fyller 100 år og Forsvarets musikk fyller 200 år.


== Innspillinger ==
Medlemmer av 2.den Brigades Musikkorps. Innspilt i Kristiania cirka oktober 1907. Utgitt på de akustiske 78-platene Gramophone 80352, Gramophone 3-40497 og Gramophone 280028.


== Satire ==
Øystein Dolmen og Gustav Lorentzen har med konstellasjonen Knutsen & Ludvigsen utgitt en barnesang kalt Gammel negermarsj som har en humoristisk og politisk ukorrekt tekst. Tekst og melodi på denne satiriske sangen har forøvrig ingen kobling til marsjen.
Barne-tv-serien Klabb og Babb som første gang ble sendt i 1976 hadde jegermarsjen med en egen tulletekst som kjenningsmelodi.


== Referanser ==


== Eksterne lenker ==
Gammel jegermarsj på YouTube
Har nasjonalsang, men ingen nasjonalmarsj, Aftenposten
Liste over innsjøer i Europa

Liste over Europas innsjøer inneholder de 128 største innsjøene i Europa. Listen omfatter alle innsjøer og kunstige sjøer som er større enn 100 km².
Listen kan være ufullstendig.
Ranking:

[1]: Sortert etter sjøens størrelse, omfatter hele Europa.
[2]: Samme, men sortert per region (se fargekoder i kartet).N står for Nord-Europa, E står for Øst-Europa, W står for det vestlige Sentral-Europa, og S står for Syd-Europa.Reservoarer og dammer regnes ikke som naturlige innsjøer, og teller derfor ikke med i sorteringen ovenfor slik som naturlige innsjøer. Disse er i en viss utstrekning merket med X som her skal bety dammer, magasiner og andre kunstige sjøer.


== Kilder ==
Sveriges meteorologiska och hydrologiska institut
Craig Armstrong

Craig Armstrong (født 1959 i Glasgow, Skottland) er en skotsk komponist som skriver orkestral og elektronisk musikk, sogar filmmusikk.


== Utdannelse ==
Armstrong studerte musikk ved Royal Academy of Music fra 1977 til 1981, med fiolin and piano som hovedinstrumenter. Allerede under utdannelsen mottok han en rekke priser og utmerkelser for sine fremføringer og komposisjoner.


=== Musikalsk karriere ===
Ved å sette musikk til musikalen Moulin Rouge mottok han stor anerkjennelse innenfor sjangeren filmmusikk, noe som toppet seg med en Golden Globe for beste filmtema. Andre kjente verker han har satt musikk til er William Shakespeares Romeo & Juliet og Oliver Stones film fra World Trade Center. Han har også mottatt Grammy Award for sin musikk til filmen Ray som for øvrig også ble belønnet med en Oscar. Han utviklet også et nært samarbeid med den australske regissøren og dramatikeren Baz Luhrmann.
Armstrong har et meget bredt musikalsk register, og har jobbet med artister som U2, Madonna, Luciano Pavarotti og Massive Attack. Han har også gjort innspillinger av klassisk musikk sammen med BBC Symphony Orchestra. Han har også skrevet klassiske verker for symfoniorkester og i 2007 skrev han sin første opera.


== Viktige verker ==
1994: Slow Movement (strykere)
1998: 20 Movements (orkester)
1999: If Time Must Pass (fiolin, strykere)
1999: Escape (orkester, vokal)
2000: When Morning Turns to Light (mezzo-sopran, orkester)
2002: Northern Sounds ... Islands (orkester)
2005: One Minute (orkester)
2007: Immer (violin concerto no. 1) (fiolin, orkester)


== Diskografi ==


=== Uavhengige utgivelser ===
1998: The Space Between Us
2002: As If to Nothing
2004: Piano Works]
2005: Film Works 1995-2005
2005: The Dolls (sammen med Antye Greie og Vladislav Delay)
2008: Memory Takes My Hand


=== Filmmusikk ===
1996: Romeo & Juliet
1997: Orphans
1998: The Negotiator
1999: Plunkett & Macleane
1999: Best Laid Plans
1999: Et farlig spill
1999: The Bone Collector
2000: Romeo Must Die
2001: Moulin Rouge!
2001: Kiss of the Dragon
2002: Al Cuore
2002: The Magdalene Sisters
2002: The Quiet American
2003: Love Actually
2004: The Clearing 
2004: Ray
2004: Layer Cake
2005: Fever Pitch
2005: Must Love Dogs
2006: World Trade Center
2007: Elizabeth: The Golden Age
2008: The Incredible Hulk
2010: Clash of the Titans
2010: Invasion America
2012: Oliver Stone: USAs skjulte historie (TV-serie)For enkelte av utgivelsene har Armstrong bare komponert deler av filmmusikken.


== Referanser ==


== Eksterne lenker ==
Offisielt nettsted 
(en) Craig Armstrong på Internet Movie Database 
(sv) Craig Armstrong i Svensk Filmdatabas 
(da) Craig Armstrong på Filmdatabasen 
(da) Craig Armstrong på Scope 
(fr) Craig Armstrong på Allociné 
(en) Craig Armstrong på AllMovie 
(en) Craig Armstrong hos The Movie Database 
(en) Craig Armstrong på Apple Music 
(en) Craig Armstrong på Discogs 
(en) Craig Armstrong på MusicBrainz 
(en) Craig Armstrong på Spotify 
(en) Craig Armstrong på Songkick 
(en) Craig Armstrong på AllMusic 
Craig Armstrong på Twitter 
Craig Armstrong på Twitter 
Craig Armstrong på Facebook 
Craig Armstrong på Instagram 
Craig Armstrong på Myspace
Massimiliano Rosolino

Massimiliano «Massi» Rosolino (født 11. juli 1978 i Napoli) er en italiensk svømmer som under Sommer-OL 2000 i Sydney vant gull på 200 m  medley i tillegg til sølv på 400 m fri og bronse på 200 m fri. Han har i tillegg én bronse fra Sommer-OL 2004 i Athen, to gull, fem sølv og åtte bronse fra kortbane- og langbane-VM, fjorten gull, seksten sølv og elleve bronse fra kortbane- og langbane-EM, samt to gull fra Middelhavslekene.


== Referanser ==


== Eksterne lenker ==
(en) Massimiliano Rosolino – Olympedia 
(en) Massimiliano Rosolino – Sports-Reference (OL-resultater – arkivert) 
(it) Massimiliano Rosolino – Italias olympiske komité 
(en) Massimiliano Rosolino – swimrankings.net
Operasjon Linebacker II

Operasjon Linebacker II var en amerikansk flyoffensiv gjennomført av det amerikanske syvende air force og US Navy Task Force 77 mot mål i Nord-Vietnam i 1972 under Vietnamkrigen. Operasjonen ble igangsatt som et svar på den nordvietnamesiske påskeoffensiven samme år.
Operasjonen ble gjennomført med strategiske bombefly av type B-52 Stratofortress fra den 18. til 29. desember 1972 derav kallenavnet Julebombingene. Operasjonen regnes som den største bombeoffensiv utført av det amerikanske flyvåpenet etter slutten på den andre verdenskrigen. Linebacker II var en kortvarig, men intense gjenopptakelse av Operasjon Linebacker som hadde foregått fra mai til oktober i det samme året, men dette gang mot krigsviktige mål i byområdene Hanoi og Haiphong. 
Over 1600 sivile døde under flyangrepene. 729 B-52 tokter hadde blitt gjennomført for å bombe Nord-Vietnam med en last på 15 237 tonn bomber, over fem tusen tonn bomber var også droppet på mål av jagerbombefly under den samme flyoffensiven.
Joan Baez var til stede i Hanoi i desember 1972 under Operasjon Linebacker II. Sammen med Baez var Telford Taylor (general og jussprofessor), presten Michael Allen og vietnamveteranen Barry Romo. De søkte tilflukt i bomberommet under Sofitel Legend Metropole Hanoi mens amerikanske fly bombet byen. Opptak fra Hanoi utgjør den ene siden av albumet Where Are You Now, My Son? utgitt i 1973.


== Referanser ==


== Eksterne lenker ==
(en) Operation Linebacker I/II – kategori av bilder, video eller lyd på Commons
Club Atlético Belgrano

Club Atlético Belgrano er en argentinsk fotballklubb fra Córdoba. Klubben ble grunnlagt 1905.


== Kjente spillere ==
 Osvaldo Ardiles
 José Luis Cuciuffo
 Mario Bolatti
 Luis Galván
 Matías Suárez
 Franco Vázquez
 José Rojas


== Referanser ==


== Eksterne lenker ==
(es) Offisielt nettsted 
(en) Club Atlético Belgrano – kategori av bilder, video eller lyd på Commons
Nor-Tech

Nor-Tech er et båtbyggerfirma etablert i Norge i 1987, og fra tidlig 1990-tallet basert i Florida. Selskapet bygger høyprestasjonsbåter på opptil 50 fot, og har også 2 yacht på 80 fot på modellisten.


== Historie ==
Nor-Tech ble i 1987 etablert av kameratene Trond Schou fra Drøbak og Nils Johnsen fra Oslo. Første modell som ble produsert var en 50 fots v-bunnsbåt under navnet High-Tech 5000 i Norge/Lysekil (Sverige), men denne solgte ikke spesielt bra.
Gründerne flyttet så bedriften til USA, nærmere bestemt Fort Myers på vestkysten av Florida i 1992, for å produsere og selge høyprestasjonsbåter til det amerikanske markedet. Etter noen år kom modellen V-380, deretter katamaranen Supercat 5000. Etterhvert kom V-4300, Supercat 3600 og SuperCat 4300. V-380 fikk i 2005 et nytt design i både skrog og innerliner, og ble relansert under navnet 3900.
Selskapet opprettet også Nor-Tech Norway i Arendal for salg til det norske markedet. Nor-Tech produserer per 2009 båter av typene yacht, katamaran, v-bunn og «center console».


== Modeller ==
Nor-Tech 3900
Nor-Tech 4300
Nor-Tech 5000
Nor-Tech Supercat 3600
Nor-Tech 4000 Roadster
Nor-Tech Supercat 4300
Nor-Tech 4400 Roadster
Nor-Tech Supercat 5000
Nor-Tech Super 80 Performance Sport Yacht
Nor-Tech Super 80 Roadster
Nor-Tech 340 Center Console
Nor-Tech 390 Center Console
Nor-Tech 420 Center Console
Nor-Tech 4300 Center Colsole
Nor-Tech 5000 Sport CC


== Eksterne lenker ==
Offisielt nettsted 
Nor-Tech Norway Arkivert 27. april 2009 hos Wayback Machine.
Test av Nor-Tech på Autofil
Båtavisa på tur med Nor-tech 3600 Supercat
Deutsche Tourenwagen Masters

Deutsche Tourenwagen Masters (DTM) er en bilsportserie med base i Tyskland, men som blir kjørt på baner over hele Europa. 
Man bruker standardbiler, med vanlig karosseri, men ellers tilpasset billøp. Man kjører med Audi A4 og Mercedes-Benz C-Klasse. Tidligere satset også Opel på DTM, men etter dårlige resultater trakk de seg etter 2005-sesongen. Den store tyske bilprodusenten, BMW, var med tidligere, men valgte å satse på WTCC og Formel 1 istedenfor.

DTM ble utviklet etter at Deutsche Tourenwagen-Meisterschaft startet i 1984, hvor man brukte FIA sine Gruppe-A-regler. Reglene ble i 1993 endret for å tillate modifikasjoner av bilene. Man skiftet så navn til International Touring-Car Championship for å kunne satse internasjonalt, men dette ble siden droppet og navnet endret til Deutsche Tourenwagen Masters i 2000 med nye regler igjen.


== Eksterne lenker ==
Offisielt nettsted 
Offisielt nettsted 
(en) Deutsche Tourenwagen Masters – kategori av bilder, video eller lyd på Commons 
(en) DTM – galleri av bilder, video eller lyd på Commons
Henrik Jørgenson Staur

Henrik Jørgenson Staur var en adelsmann som hadde Bremsnes som setegård. Han ble utnevnt til lagmann i Trondheim 27. juli 1589 og i tillegg som lagmann over Jemtland 6. desember 1599. Han er omtalt som død 22. juni 1609.Henrik Jørgenson Staur var gift med Adelus Andersdatter Benkestokk. Hun var i henhold til anetavlen til Maren Jørgensdatter Staur fra omkring 1685, datter til Anders Fartegnson Benkestokk til Meløy og datteren til Peder Gran på Meløy. Slektsforskere stiller spørsmål ved påliteligheten av opplysningene i slike anetavler, fordi ikke alltid stemmer med andre kilder, eventuelt ikke kan bekreftes med andre kilder.


== Referanser ==
Crudosilis ruficollis

Crudosilis ruficollis (Fabricius, 1775) er en av billene i delgruppen Silinae, blant bløtvingene (Cantharidae). 


== Utbredelse ==
Crudosilis ruficollis finnes i Europa, østover i Asia. Ikke Norge, finnes sør i Sverige, utbredt, men ikke vanlig.


== Utseende ==
Crudosilis ruficollis er mellom 6-7,5 mm lang og er en langstrakt bille, bakkroppen er jevnt smal bakover. Hodet er uvanlig kort. Antennens andre ledd er kortere enn det er bredt. Palpenes (munnføtter) endeledd er økseformet og ikke smalt, ovalt. Brystskjoldet (pronotum) er rødt med ganske grov punktur i overflaten. Det har ikke eller bare en svak innbuktning i bakkanten. Hos hanner er brystskjoldets bakhjørner rettvinklet med et innhakk. Beina er nær helt rødlige. Leggene på mellom- og bakbeina er rette, og ikke krummet inn mot kroppen. Alle kloledd har enkle klør (uten en rottann). Dekkvingene skjuler hele bakkroppen og har generelt kort liggende behåring.


== Levevis ==
Crudosilis ruficollis tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Litteratur ==
Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 44-45. ISBN 8712166936


== Eksterne lenker ==
(en) Crudosilis ruficollis i Encyclopedia of Life 
(en) Crudosilis ruficollis i Global Biodiversity Information Facility 
(no) Crudosilis ruficollis hos Artsdatabanken 
(sv) Crudosilis ruficollis hos Dyntaxa 
(en) Crudosilis ruficollis hos NCBI 
(en) Kategori:Crudosilis ruficollis – bilder, video eller lyd på Wikimedia Commons 
Crudosilis ruficollis - Fauna Europaea - engelskspråklig
Crudosilis

Crudosilis er en slekt av biller i delgruppen (underfamilien) Silinae i familiegruppen bløtvinger.


== Utbredelse ==
Crudosilis finnes i Europa og østover i Asia. En art er registrert fra Sverige og Finland.


== Utseende ==
Crudosilis er vanligvis under 10 mm lange.


== Levevis ==
Crudosilis tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Systematisk inndeling med noen arter ==
Artene blir ofte plassert i slekten Silis.

orden biller (Coleoptera)
underorden Polyphaga
overfamilie Cantharoidea
familien  bløtvinger (Cantharidae)
underfamilie Silinae  – med "rynkete" brystskjold. Ikke i Norge, men én art i Norden
Crudosilis Kazantsev, 1994
Crudosilis alaica Kazantsev, 1998
Crudosilis altaica Kazantsev, 1995
Crudosilis barovskii Kazantsev, 1995
Crudosilis beringiana Kazantsev, 1995
Crudosilis denticollis (Schummel, 1844)
Crudosilis dowgailoi Kazantsev, 1998
Crudosilis ferganica Kazantsev, 1998
Crudosilis lomakini Tshernyshev, 1998
Crudosilis magadanica Kazantsev, 1998
Crudosilis mingrelica Kazantsev, 1995
Crudosilis mongolica Kazantsev, 1998
Crudosilis motschulskii (Barovskij, 1928)
Crudosilis ruficollis (Fabricius, 1775)  – finnes i Sverige
Crudosilis rugimana Kazantsev, 1995
Crudosilis sandalica Kazantsev, 1998
Crudosilis sexdentata (Mannerheim, 1852)
Crudosilis sinica Kazantsev, 1998
Crudosilis tshernyshevi Kazantsev, 1998
Crudosilis turkestanica Kazantsev, 1998
Crudosilis wittmeri Kazantsev, 1998


== Litteratur ==
Kazantsev, S.V.1998. New Palaearctic species of Crudosilis (Coleoptera, Cantharidae). side 285-294, i Новые палеарктические виды Crudosilis (Coleoptera, Cantharidae). Зоол. журнал, 77, 3: pdf (242kB) (Russisk: Artsbeskrivelse, bilder og bestemmelsesnøkkel)


== Eksterne lenker ==
(en) Crudosilis i Encyclopedia of Life 
(en) Crudosilis i Global Biodiversity Information Facility 
(no) Crudosilis hos Artsdatabanken 
(sv) Crudosilis hos Dyntaxa 
(en) Crudosilis hos Fauna Europaea 
(en) Crudosilis hos NCBI 
(en) Kategori:Crudosilis – bilder, video eller lyd på Wikimedia Commons 
Crudosilis - Fauna Europaea - engelskspråklig
Norsk entomologisk forening
John Einar Sandvand

John Einar Sandvand  (født 17. mars 1963) er en norsk journalist og forfatter, som jobber som kommunikasjonsdirektør i Schibsteds datterselskap i Polen.Han var i mange år journalist og redaksjonell leder i Aftenposten. Fra 1997 til 2000 var han avisens Asia-korrespondent med kontor i Hongkong. Siden 2006 har han utelukkende jobbet med digitale medier, blant annet som digital strateg i Aftenposten. Fra 2010 ble han redaktør i Media Norge Digital (senere Schibsted Norge Digital). Sandvand skriver den digitale mediebloggen BetaTales.com. 
Sandvands bestefar var misjonær i Kina, som danner grunnlaget for reiseskildringen han har skrevet fra Asia – og spesielt i Kina.
John Einar Sandvand ga våren 2014 ut eboken "Smertens smil - en reise i Kambodsja". 


== Bibliografi ==
Smertens smil - en reise i Kambodsja (2014), eget forlag
Å flytte fjell – En personlig reise i Asia (2005), Aschehoug forlag
Religion til salgs. Søkelys på Scientologikirken (1993), Aventura forlsag


== Referanser ==


== Eksterne lenker ==
Sandvand.net - John Einar Sandvands personlige nettside
Kampanje: Han blir digital-redaktør i Media Norge
BetaTales.com
Edvardsjøen

Edvardsjøen (Lake Edward eller Edward Nyanza) er den minste av De store sjøer i Afrika. Den ligger i den vestlige delen av Riftdalen, på grensen mellom Den demokratiske republikken Kongo og Uganda. Den nordlige delen er bare noen få kilometer syd for ekvator. Sjøen ble gitt navn av oppdageren Henry Morton Stanley, for å hedre Edvard VII av Storbritannia. 


== Historie ==
Stanley så sjøen på sitt besøk i 1888 til 1889 da han reiste opp elva Semuliki, og ga den sitt nåværende navn. På 1970- og 80-tallet ga Uganda og Den demokratiske republikken Kongo sjøen navnet Lake Idi Amin eller Lake Idi Amin Dada, til ære for Ugandas diktator Idi Amin. Etter at han ble kastet i 1979, fikk den tilbake sitt gamle navn.


== Topografi og drenering ==
Edvardsjøen ligger på 912 meters høyde, er 77 km lang og 40 km bred på det meste, og dekker et areal på 2 242 km² (den 15. største på kontinentet). Den har tilløp fra elvene Nyamugasani, Ishasha, Rutshuru og Rwindi, dessuten fra Georgesjøen i nordøst via Kazingakanalen. I nord har Edvardsjøen avløp til Albertsjøen via elven Semliki.
Den vestlige forskyvningen i Riftdalen stiger opp til 2000 meter over den vestlige bredden av sjøen, mens de sørlige og østlige breddene består av flate lavasletter. Ruwenzorifjellene ligger 20 km nord for sjøen.


== Referanser ==


== Eksterne lenker ==
(en) Lake Edward – kategori av bilder, video eller lyd på Commons
End of an Era

End of an Era er et livealbum og en konsert-DVD utgitt av Nightwish. Den ble spilt inn på Hartwall Areena i Helsingfors, Finland den 21. oktober 2005. 
DVD-en inneholder flest sanger fra Once med sangene: «Dark Chest of Wonders», «Wish I had an Angel», «Nemo», «Planet Hell», «Creek Marys Blood», «The Siren», «Ghost Love Score» og «Kuolema Tekee Taiteilijan». DVD-en ble utgitt i 2006. I tillegg til de originale Nightwish-sangene, spilles også tre betydelige sanger av andre komponister: Gary Moores «Over the Hills and Far Away», Andrew Lloyd Webbers «The Phantom of the Opera», og en utgave av Pink Floyds «High Hopes». 
Dette var også den siste konserten med Tarja Turunen på vokaler som ble oppsagt i et brev etter konserten. Nyheten ble publisert på bandets offisielle nettside dagen etter sammen med brevet Turunen hadde mottatt.


== Referanser ==


== Eksterne lenker ==
(en) End of an Era på Discogs 
(en) End of an Era på MusicBrainz 
End of an era - 01 Dark Chest Of Wonders (HD), YouTube
Nokia 1610

Nokia 1610 var en populær mobiltelefon produsert av det finske selskapet Nokia på 1990-tallet. Telefonen hadde en monokrom skjerm med plass til to linjer, og kunne motta, men ikke sende SMS. Antennen var ekstern, og målte 4 cm.